Help:Extension:Translate/Translation example/lt



Sveiki atvykę, šlovingasis vertėjau. Turime daug darbo: trumpai apžvelkime pagrindinius dalykus, kad galėtumėte kuo greičiau pradėti dirbti.

Tikimės, jog iš kur bebūtumėte, mūsų vertimo administratoriai jau yra kažką paruošę jums išversti. Šioje pamokoje naudojamas puslapis "Fréttinga", sukurtas pagal "Vadovo vertimo administratoriams" gaires. Čia aptariami dalykai nėra susiję vien su šiuo konkrečiu puslapiu ir taikomi viskam, ką galite išversti naudodamiesi šiuo įrankiu.

Galbūt jau turite nuorodą iš ko nors, kas paprašė jus kažką jam išversti. Jei ne, savo "viki" puslapyje galite patikrinti "Vertėjo informavimo skydelį", kad surastumėte, ką būtų galima išversti. Jei norite tik susipažinti kaip tai apskritai veikia, galite toliau skaityti bei peržiūrėti ekrano nuotraukas, kad susidarytumėte įspūdį.

Paprastai negalėsite versti neprašius tam leidimo. Vis dėlto, kai kurios "viki" leidžia versti visiems savo naudotojams. Greitai pastebėsite, ar turite leidimą versti. Jei neturite, susisiekite su savo "viki" vertimo administratoriumi. Pradėkime nuo vertimo rodinio.


 * 1a. Pereikite į puslapį Fréttinga.
 * 2a. Paspauskite nuorodą "Išversti šį puslapį" ("Translate this page") (jei nuorodos nėra, jūs neturite leidimo versti).

Arba galite bandyti:


 * 1b. Pereiti į vertėjo informavimo skydelį.
 * 2b. Paspausti bet kurios "teksto grupės", turinčios neišversto teksto, pavadinimą.

Informacija, kurią reikia išversti, grupuojama į "teksto grupes": Kiekvienas puslapis/straipsnis, kurį reikia išversti, yra "teksto grupė", tačiau gali būti ir kitokių grupių.


 * 3. Pasirinkite kitą nei pirminio teksto kalbą (paprastai pirminė kalba yra anglų arba ).

Vertimo redaktorius
Ši forma ir jos variacijos yra pagrindinė sąsaja, padėsiančia jums atlikti darbą. Ilgas dar neišverstų "teksto grupių" sąrašas kartais gali liūdinti, bet laimei, mums nereikia žiūrėti į jį per dažnai. Sąraše turėtumėte pamatyti bent keletą neišverstų teksto grupių. Atlikime pirmą vertimą. Spustelėkite eilutę, kad atidarytumėte vertimo redaktorių. Pamatysite pirminį tekstą, kuri reikia išversti ir teksto laukelį, kuriame galėsite įrašyti vertimą. Jei paspaudėte pirmą puslapio/straipsnio Fréttinga eilutę, kurią reikia išversti, kaip turinį turėtumėte pamatyti žodį "Fréttinga". Kadangi tai yra pavadinimas, paprastai jo versti nereikia, todėl, galima jį nukopijuoti į vertimo laukelį tiesiog tokį, koks jis yra. Jeigu jūsų kalboje naudojama skirtinga rašymo sistema, pavadinimą galėtumėte transliteruoti. Po to, spustelėkite "išsaugoti" ir vertimas atliktas!


 * 4. Spustelėkite tekstą kairiajame stulpelyje.
 * 5. Redaktoriaus dialogo langelyje įrašykite pirminio teksto vertimą jam skirtoje vietoje.
 * 6. Spustelėkite ar bakstelėkite "Išsaugoti vertimą" ("Save translation").



Priklausomai nuo "viki" konfigūracijos, be pirminio teksto, redaktoriuje galite matyti ir kitus dalykus. Ten gali būti pasiūlymų iš vertimo atminties ("translation memories") ar mašininio vertimo sistemų. Taip pat gali būti skyrelis Patarimai, kuriame pateikiama labai svarbi informacija, būtina taisyklingam vertimui atlikti. Taigi, jei "patarimų" yra, atidžiai juos paskaitykite. Jei patarimų nėra, bet jaučiate, kad jie reikalingi, paprašykite ką nors iš "viki" narių, kad juos pridėtų; jei gerai išmanote apie verčiamo teksto dalyką, patarimus pridėkite patys. Šie patarimai padės versti geriau ir greičiau. Nesidrovėkite prašyti paaiškinimų - labai tikėtina, kad kiti dešimtys arba šimtai vertėjų taip pat gaišta laiką, svarstydami tuos pačius dalykus.

Dar viena pagalbinė priemonė vertimui: jei jums bus naudinga matyti tekstą, išverstą į dar kitas kalbas, kaip papildoma pagalba, pereikite į Special:Preferences –> ' –> ' ir pridėkite sau vieną ar daugiau pagalbinių kalbų.

Kviečiame atlikti dar kelis vertimus ir išbandyti kitus mygtukus. Spustelėję "pasiūlymus" ar mygtuką "Įklijuoti pirminį tekstą" ("Paste source") iškarto perkelsite šį tekstą į vertimo langelį, perrašydami bet kurį ten jau buvusį tekstą.

Vertimo peržiūra
Ir vėl mes žiūrime į neišverstų teksto grupių sąrašą. Jei šį puslapį atnaujintumėte, sąrašas dabar turėtų būti trumpesnis, ar net tuščias. Šio puslapio rodinys turi tokią informaciją, kaip grupės aprašymas, bet įdomesnis dalykas, kad viršuje galite pasirinkti kalbą, teksto grupę ir įvairių teksto filtrų.

Visos teksto grupės veikia vienodai, ir jums nereikia dėl jų per daug jaudintis. Svarbiausia, kad visada turite pasirinkti teksto grupę, su kuria dirbsite, ir tokie dalykai, kaip statistika bei darbo baigtumo procentinė išraiška, apskaičiuojami būtent teksto grupės lygmeniu.



Puslapio apačioje esančioje režimų perjungimo juostoje galima įjungti tinkamą režimą kitoms užduotims atlikti, kaip pavyzdžiui, visų teksto segmentų peržiūra. Priklausomai nuo konfigūracijos, turėtumėte matyti visus arba kai kuriuos režimus: "Sąrašąs", "Puslapis" ir "Korektūra". Daugiau apie vertimų peržiūrą ir kitus kokybę užtikrinimo metodus skaitykite kokybės užtikrinimo puslapyje.

Puslapyje, šalia teksto grupės aprašymo, taip pat gali būti rodomas grupės būsenos indikatorius, kurį galima nustatyti kiekvienai grupės kalbai; jeigu matote įmanomų būsenų iškrentantį menių, tai reiškia, kad būsenas galite keisti, ir turite jas atnaujinti, kai tekstą verčiate ar vertimą peržiūrite. Apie darbo eigos būseną daugiau skaitykite teksto grupės būsenos puslapyje.

Svarbios sąvokos


Jau žinote kas yra teksto grupės, susipažinote su vertimo redaktoriumi bei paglbinių kalbų pasiūlymais. Dabar vertimo administratoriai gali sugrįžti prie puslapių vertimo vadovo ir pakeisti puslapio Fréttinga turinį. Kai tekstas, kurį reikia išversti, pasikeičia, jis vėl atsiranda neišversto teksto sąraše ir taip pat pasenusio teksto sąraše.

Susidrūus su pasenusiu vertimu, galite pasirinkti du variantus. Galima patvirtinti, kad vertimą vis dar nereikia keisti, arba galite atlikti reikiamus pakeitimus. Tekstas gali būti pažymėtas kaip pasenęs automatiškai, kai yra išsaugomas naujas vertimas, jei automatinio patikrinimo metu vertime randama problemų, kaip pavyzdžiui, nesubalansuota nuorodų sintaksė, kai trūksta kito ženklo "&#93;". Apie tai taip pat gausite įspėjimą, kai redaguosite vertimą.

Pasenę vertimai pažymėti raudonai. Jei dabar grįžtumėte į išverstą puslapį, spustelėdami nuorodą, esančia prie grupės aprašymo, pamatytumėte, kad jūsų atnaujinti vertimai jau čia. Dauguma jūsų atliktų vertimų įsigalios iš karto, išskirus kai kurias teksto grupes, kurių nemažai svetainėje translatewiki.net. Ten vertimai reguliariai ir rankinių budu vertimo administratorių eksportuojami į programas, kurioms jie skirti.

Dar vienas naudingas patarimas verčiant puslapius, skirtus vertimui: stebuklingi žodžiai, tokie kaip, suformatuos išvestį vertimo kalba, ne pirminio teksto kalba. Jei norite, galite skaityti daugiau kaip stebuklingi žodžiai veikia ir turi būti naudojami vertime. Nors, šis skaitymas nėra būtinas.

Vertimo perkėlimas į kitą "vikį"
Jei dirbate su programinės įrangos dokumentacija, galbūt šią medžiagą verčiate dėl to, kad norėtumėte ją panaudoti kitur. Vertimui perkelti, pereikite į pagrindinį vertimo puslapį ir spustelėkite skirtuką "Eksportas" ("Export"). Pasirinkite norimą kalbą ir nukopijuokite "viki" tekstą iš langelio. Dabar tekstą galima "įklijuoti" į bet kurią "vikį". Šis greitas, paprastas procesas veikia tik vertimamas, ne pirminės kalbos tekstui perkelti.

Pirminės kalbos (MediaWiki svetainėje paprastai tai yra anglų kalba) perkėlimas į kitą "viki", be viso vertimui reikalingo žymėjimo, yra sudėtingesnis.


 * 1) Pirmiausia, atverskite puslapį "vikiteksto" redaktoriuje. Tai sukurs URL adresą, panašu į.
 * 2) Antra, rankiniu būdu pakeiskite šį URL adresą, kad įterptumėte polapį norimai kalbai. Jei originalas parašytas angliškai, įterpkite /en po puslapio pavadinimo
 * 3) Dabar galite nukopijuoti "vikitekstą" iš naujo "vikiteksto" redaktoriaus lango, be vertimui skirto žymėjimo. Šis tekstas gali būti perkeltas į kitą "vikį".

Perkelti tekstą gali bet kas. Neprivalote būti vertėjas arba vertimo administratorius, kad gautumėte vertimo kopija.